**Дзяржаўная ўстанова адукацыі “Яслі-сад аграгарадка Квасоўка”**

**Канспект занятка**

**Адукацыйная галіна: “Дзіця і прырода”**

**Тэма: “Лекавыя расліны”**

**Група: сярэдняя інтэграванага навучання і выхавання**

Задачы: пашырыць уяўленні дзяцей аб лекавых раслінах; пазнаёміць з правіламі іх збору; фарміраваць уменне пазнаваць і называць лекавыя расліны, яўленні аб карысці лекавых раслін для чалавека; развіваць у дзяцей жаданне пазнаваць свет прыроды; выхоўваць беражлівае стаўленне да яе .

Абсталяванне: кошык з сухімі травамі, прадметныя і разразныя карцінкі, знакі “Правілы збору раслін”, прадметы для чаявання, самавар.

Ход занятка:

* Дзеці, сёння я вам раскажу таямніцу, пра тое, як можна захаваць сваё здароўе, без лекаў, якія мы купляем у звычайнай аптэцы. Яе мне паведаміла мая бабуля, калі я была такой маленькай, як вы.
* Паглядзіце, дзеці, што гэта ў мяне ў руках? (кошык з травамі) Што гэта за травы , вы даведаецеся, калі адгадаеце загадку.

*Ёсць расліны вось якія,*

*З таямніцай – не прастыя.*

*Калі штосьці забаліць,*

*Гэта траўка ісцаліць!*

*Што гэта? (лекавыя расліны)*

* - Што азначае слова “Ісцаліць?” (вылечит)

Памятаеце, мы з вамі хадзілі ў лес і збіралі грыбы? Успомніце, калі-ласка, якія групы грыбоў вы ведаеце? (Адказ дзяцей, ядомыя і ядавітыя).

* Расліны, як і грыбы, бываюць, як лекавымі, так і ядаватымі. Калі іх няправільна ўжываць, то можна атруціцца.
* Сёння я прапаную вам адправіцца ў падарожжа на луг, адпачыць і сабраць лекавыя расліны. Але перш нам трэба пазнаёміцца з правіламі збору лекавых раслін.

(Дэманстрацыя картачак “Правілы збору раслін”).

1. Трэба добра ведаць лекавыя расліны і адрозніваць іх ад ядавітых. (Чаму?) Таму, што калі ў збор трапіць ядавітая трава, можна атруціцца.
2. Збіраць расліны лепш у сухое надвор’е, раніцай, пасля таго як высахне раса. (Чаму?) Таму, што расліны, якія абсохлі, не сапсуюцца ў час сушкі і захоўвання. (А што можа здарыцца з мокрымі ад расы раслінамі?) Такія расліны згніюць і будуць не здатнымі для лячэння.

 3. Нельга пры зборы таптаць суседнія расліны, грыбы, нельга рваць расліны з корнем і рваць усе да апошняй. Каб захаваць расліны для далейшага размнажэння.

1. Не рваць расліны, якія занесены ў Чырвоную Кнігу. Яны ўжо знаходзяцца на мяжы знікнення.
2. Нельга збіраць расліны ў горадзе і паблізу ад дарогі. (Чаму?) Расліны там атручаны ядамі з выхлапных труб транспарту.
* Малайцы, вы запомнілі ўсе правілы. А цяпер адпраўляемся ў падарожжа.

Фізмінутка:

Я иду і ты ідзеш – раз, два, тры. *(крочаць на месцы)*

Я пяю і ты пяеш – раз, два, тры. *(пляскаюць у далоні)*

Мы ідзем і пяем – раз, два, тры. *(скачуць на месцы)*

Вельмі добра мы жывем – раз, два, тры. *(крочаць на месцы)*

Вось мы і прыйшлі на луг. Здаецца, пачынаецца дождж.

Дождж ідзе, ідзе, ідзе *(ловяць кроплі дажджу),*

Не бяжыць *(бягуць на месцы),*  не падае *( прыселі)*.

Не стамляецца , ідзе *(маршыруюць)*,

Дзетак усіх радуе *(скачуць на месцы)*.

Дыхальная гімнастыка “Арамат раслін”

Прайшоў дожджык і абмыў ўсе расліны. Паслухайце, які водар! Як пахнуць травы! А што гэта так пахне, вы даведаецеся, калі адгадаеце загадкі.

Загадкі:

1. У полі сястрычкі стаяць

Жоўтыя вочкі на сонца глядзяць,

У кожнай сястрычкі – белыя раснічкі

(Рамонак) (Выстаўляю малюнак.)

* Рамонак – лекавая расліна. Яна дапамагае чалавеку быць здаровым.

Можа, хтоо з вас ведае, якімі лекавымі ўласцівасцямі валодае гэта расліна? (Адварам прамываюць раны, выкарыстоўваюць для мыцця валос, пры болях у жываце і галаўных болях).

2.Тонкі сцебяль ля дарожкі,

На канцы яго – сярожкі.

Лечыць раны і апёк

Гэты лекар ля дарог.(Трыпутнік) (малюнак)

Залечвае раны, дапамагае пры укусах насякомых і ўдарах.

3.Расце зялёны кусцік,

Дакранешся – ён укусіць! (Крапіва) (малюнак)

Адвар выкарыстоўваюць пры прастудзе ад кашлю. Купаюцца пры хваробах скуры. Апаласкваюць валасы.)

4. Белым шарыкам пушыстым

Я стаю ў полі чыстым.

Дунуў лёгкі вецярок –

І застаўся сцебялёк (Дзьмухавец)

(малюнак)

(З лістоў робяць салат. З жоўтых кветак вараць варэнне. Дзьмухавец садзейнічае паляпшэнню апетыту).

Давайеце паглядзім яшчэ раз уважліва на малюнкі і назавем нашых прыродных лекараў – рамонак, крапіва, трыпутнік (подорожнік), дзьмухавец. Гэта лекавыя травы.

Дыдактычная гульня

А цяпер я прапаную вам пагуляць у гульню «Што змянілася?».

Мэта: замацоўваць веды дзяцей пра лекавыя расліны, іх назвы, умець знаходзіць падабенства па адпаведных прыкметах.

Гульнявая задача: пошук падобнага прадмета па падабенстве.

Правілы: паказваць расліны можна толькі па сігналу выхавацеля, выслухаўшы яе апісанне.

Матэрыялы: аднолькавыя расліны засушаныя і карткі (па 3-4) разложаныя на дзвюх сталах.

Ход гульні: Выхавацель спачатку дае дзецям слоўнае апісанне расліны і просіць паказаць картку з яе выявай (калі дзеці не здагадаліся - паказвае картку расліны сам), а затым прапануе другому выхаванцу знайсці гэтую ж самую расліну ў прыродным выглядзе (засушаны стан).

Шмат лекавых раслін мы сёння сабралі, давайце панюхаем іх водар і зложым у кошык. А цяпер можам вяртацца ў дзіцячы сад. (Падае кошык)

* Вакол сябе павярнуліся і ў дзіцячым садзе апынуліся. Добра вам было на лузе? Адпачылі? Падыхалі свежым паветрам?
* Запомніце: усе, і людзі, і птушкі, і жывёлы могуць знайсці дапамогу ў прыроды. Яна – самая найлепшая аптэка. Шануйце прыроду, бо яна наш сябар і наш дом! А расліны – яе краса, яе прыгажосць.

*Кветкі людскія імёны бяруць,*

*Ёсць Васількі, Маргарыткі.*

*Наша здароўе яны берагуць,*

*Нашы шануюць здабыткі.*

В.Вітка

* Думаю, што за час нашага падарожжа вы крыху стаміліся. Таму прапаную вам прысесці і выпіць духмянага чаю з кветак, якія мы сёння сабралі. (Чаяванне)

Падрыхтавала:

Выхавацель сярэдняй групы

інтэграванага навучання і выхавання

Т.К.Якубеня

(першая кваліфікацыйная катэгорыя)